“digital money”  คือการชำระหรือทำธุรกรรมด้วย electronics ใช่หรือไม่
ใช่ ความหมายของ “digital money” ถ้าอธิบายแบบตรงตัว คือการชำระหรือทำธุรกรรมด้วย electronics แต่สิ่งที่ไม่พูดถึงเลยไม่ได้หากเอ่ยถึงคำว่า digital ก็คือ “internet” ซึ่งแน่นอนว่าเราทุกคนน่าจะคุ้นเคยกันเป็นอย่างดี เพราะเปรียบเสมือนโลกอีกใบของคนหลายคน

ดังนั้นหากอาศัยกรอบความคิดของ “โลกอินเทอร์เน็ต” ก่อนทอดสายตากลับมามองคำว่า digital money เราสามารถเข้าใจได้อีกนัยหนึ่งว่า:

 การทำธุรกรรมในทุกรูปแบบที่เกี่ยวข้องกับเงิน ภายในโลกอินเทอร์เน็ตผ่านอุปกรณ์ electronics

ก่อนจะตรงไปพูดถึง digital money ในช่วง post pandemic มีแนวโน้มไปทิศทางใด ทว่าสิ่งที่สำคัญไม่แพ้กัน คือการเข้าใจถึงพฤติกรรมของผู้บริโภคที่ถูกกระตุ้นให้เปลี่ยนแปลงอย่างรวดเร็ว ในช่วงระหว่างและหลัง covid-19 ในภาพกว้าง จึงจะเข้าใจถึงผลกระทบในด้านจับจ่าย และความเชื่อมโยงไปถึงเทรนด์ภายใต้ digital money

พฤติกรรมของผู้บริโภคจาก “Next Normal” สู่ “Now Normal”
การจะเข้าใจพฤติกรรมของผู้บริโภคในยุค now normal หรือภาวะปกติที่พูดถึงในช่วงการแพร่ระบาดของ covid-19 (เราอยู่ในช่วงนี้แล้ว) จำเป็นต้องเข้าใจอดีตเสียก่อน ดังนั้นจะต้องพูดถึงพฤติกรรมของผู้บริโภคในช่วงที่ covid-19 กำลังระบาดหนัก

Mckinsey ร่วมกับ Yale Center, “Understanding and Shaping Consumer Behavior in the Next Normal” ในวันที่ 24 กรกฎาคมปี 2563 ซึ่งเป็นช่วงที่ covid-19 กำลังแพร่กระจายราวพายุฝน ได้กล่าวว่า habit หรือความเคยชินจนติดเป็นนิสัยของคนเรา เช่น ส่งลูกไปโรงเรียนทุกเช้าก่อนเข้ายิม ไปนั่งที่ร้านกาแฟในช่วงพักเที่ยงของทุกวัน หรือถ้าหากเกี่ยวกับเรื่อง digital money ก็คงไม่พ้นลดการพึ่งพาในเงินสด เพราะอาจเป็นพาหะนำเชื้อหรืออาจกำลังกักตัวอยู่ ล้วนเป็น habit ที่ฝังลึกมานาน และเปลี่ยนได้ยากมาก

Mckinsey และ Yale Center จึงแนะนำว่า ต้องใช้หลัก Behavioral Science หรือพฤติกรรมศาสตร์ ในการระบุ habit และกล่าวไว้ว่ามีการกระทำ 5 อย่าง ที่ธุรกิจควรทำเพื่อสร้างความสอดคล้องกับการเปลี่ยนแปลงของผู้บริโภคในยุคโควิดระบาดไปจนถึง post pandemic ได้แก่:


1. เสริมสร้างความรู้สึกเชิงบวกต่อความเชื่อใหม่ๆ ให้กับผู้บริโภค

2. สร้างโปรดักต์หรือเสนออะไรใหม่ๆ ให้สอดคล้องกับพฤติกรรมของผู้บริโภค

3. ปรับ contextual cues หรือ “บริบท” ของการนำเสนอสินค้าหรือการบริการให้สอดคล้องกับสภาวะรอบด้าน

4. การสื่อสารของธุรกิจ (หรือแบรนด์) ควรใช้น้ำเสียงที่เหมาะสมต่ออารมณ์ของผู้บริโภค และต้องแสดงออกมาให้เห็นอย่างจริงใจ

5. หันมาใช้ consumer insight หรือความเข้าใจในเชิงลึกของผู้บริโภคให้มากขึ้น
1.เทคโนโลยีทางการเงิน & การเงินดิจิทัล